
     ЮГОИЗТОЧНО ДЪРЖАВНО ПРЕДПРИЯТИЕ
     	                ТП ,,ДЪРЖАВНО ЛОВНО СТОПАНСТВО ГРАМАТИКОВО”
                                             _________________________________________________________
                                  Адрес: с. Граматиково, ПК 8166,  тел.05958/2230, факс 05958/2231, e-mail: dlsgramatikovo@uidp-sliven.com




ДОГОВОР №


           Днес, , в село Граматиково, община Малко Търново в административната сграда на ТП „ДЛС Граматиково”, въз основа и в изпълнение на проведена процедура чрез ДОГОВАРЯНЕ с предмет„Продажба на действително добити количества дървесина, обособена в ОБЕКТ №2 отд. 219а /ППП292/29.12.2025г., находяща се на временен склад в района на дейност на ТП «ДЛС Граматиково», открита със Заповед на Директора на ТП „ДЛС Граматиково,за определяне на изпълнител (купувач) между:

1. ТП “Държавно ловно стопанство Граматиково” към “Югоизточно Държавно Предприятие” ДП – гр. Сливен,  с адрес с. Граматиково, община Малко Търново, област Бургаска, представлявано от инж.Ганчо Костадинов, в качеството му на Директор и Татяна Димова, в качеството й  на Гл. счетоводител, с ЕИК: 2016176540203, наричано по-долу за краткост ПРОДАВАЧ, от една страна
и
         2. ………………………….., в качеството му на управител, наричано по-долу за краткост КУПУВАЧ,
се сключи настоящия договор за следното:

I. ПРЕДМЕТ НА ДОГОВОРА 
Чл. 1. (1) Продавачът се задължава да прехвърли на Купувача собствеността върху добита дървесина на временен склад, а Купувачът се задължава да заплати дървесината по договорената цена и да я транспортира.  
Чл. 2. Дървесината по чл. 1 в ОБЕКТ №……………; дървесен вид- ….  и количество- ……….м3- е действително добита и се намира на временни складове на територията на ТП „ДЛС Граматиково“, съгласно Таблица № 1 от този договор. 
Чл. 3. (1)  Цената на сортиментираната и групирана дървесина, в съответните обекти, е в български лева, съгласно Таблица № 1 от този договор.
 	(2) КУПУВАЧЪТ заплаща по асортименти за Партида, следните цени без ДДС:
………………………………..

II. ЦЕНА, НАЧИН НА ПЛАЩАНЕ И СРОК НА ДОГОВОРА
Чл. 4. (1) Купувачът заплаща добитата дървесината по сортименти и по достигната в договарянето цена в размер на ……. евро без ДДС.
(2) Заплащането на цената се извършва в тридневен срок от сключването на настоящия Договор.
	(3) Плащането на цената се извършва по банков път по сметка на ТП „ДЛС Граматиково” е: IBAN: BG65UBBS81551005710774 – ОББ АД   или IBAN:BG27CECB979010F0583400 – ЦКБ АД                
          (4) Дървесината може да бъде извозвана след нейното заплащане по реда на предходните алинеи.
 Чл. 5. Краен срок на договора: един месец след неговото сключване.


III. ГАРАНЦИЯ ЗА ИЗПЪЛНЕНИЕ.
Чл. 6. (1) Гаранцията за изпълнение на договора е в размер на ….% или ……евро, и е трансформирана от гаранцията за участие .
(2) Ако Купувачът виновно не изпълни задълженията си по чл. 10, ал. 2, т. 1, 2 и 8 от настоящия договор и чл. 17, ал. 2, т. 1, Продавачът може да задържи гаранцията за изпълнение.
(3) Ако Продавачът виновно не изпълни задълженията си по чл. 9, ал. 2, т. 4 и 6 от настоящия договор, Купувачът може да иска връщане на гаранцията за изпълнение.
 (4) Гаранцията за изпълнение на договора се освобождава в срок 10 (десет) работни дни след заплащането и транспортирането на цялото добито количество дървесина и след изпълнение на задължението на изпълнителя по чл. 10, ал. 2 от настоящия договор, като при неспазване на посочения срок за възстановяване на гаранцията за изпълнение, Възложителят дължи лихва в размер на законната лихва за всеки ден просрочие.

или в случаите на представена банкова гаранция

Чл. 6 (1) При сключването на договора Купувачът представя на Продавача гаранция за изпълнение. Банковата гаранция следва да е за срок, надвишаващ срока по чл. 4, ал. 2 от Договора с не по-малко от 45 (четиридесет и пет) дни. В представената банкова гаранция трябва да има изричен запис, че тя се освобождава само след писмено известие от Продавача.
(2) Ако Купувачът виновно не изпълни задълженията си по чл. 10, ал. 2, т. 1, 2 от настоящия договор и чл. 17, ал. 2, т. 1, Продавачът може да задържи гаранцията за изпълнение.
(3) Ако Продавачът виновно не изпълни задълженията си по чл. 9, ал. 2, 6 от настоящия договор, Купувачът може да иска връщане на гаранцията за изпълнение.
 (4) Гаранцията за изпълнение на договора се освобождава в срок 5 (пет) работни дни след заплащането и транспортирането на цялото добито количество дървесина и след изпълнение на задължението на изпълнителя по чл. 10, ал. 2 от настоящия договор, като при неспазване на посочения срок за възстановяване на гаранцията за изпълнение, Възложителят дължи лихва в размер на законната лихва за всеки ден просрочие.
IV. ПРЕХВЪРЛЯНЕ НА СОБСТВЕНОСТТА И ПРЕДАВАНЕ НА ДЕЙСТВИТЕЛНО ДОБИТАТА ДЪРВЕСИНА
Чл. 7. (1) Правото на собственост върху действително добитата дървесината се прехвърля от Продавача на Купувача със заплащането на нейната цена от Купувача. 
(2) С прехвърлянето на собствеността, рискът от случайното погиване на дървесината преминава върху Купувача.
Чл. 8. (1) Продавачът предава добитата дървесина, а Купувачът ги приема с предавателно-приемателен протокол.
(2) Купувачът има право да транспортира добитата дървесина едва след като я е приел по реда на ал. 1.

V. ПРАВА И ЗАДЪЛЖЕНИЯ НА СТРАНИТЕ
Чл. 9. (1) Продавачът има право:
1. Да иска от Купувача заплащане на уговорената цена в срок, при условията и по реда на настоящия договор.
1. Да иска от Купувача да приеме (получи) добитата дървесина.
1. Да иска от Купувача да транспортира дървесината, при спазване на нормативните изисквания и условията на този договор.
 (2) Продавачът е длъжен: 
1. Да прехвърли собствеността на добитата дървесина, по реда и условията на настоящия договор.
2. Да предаде добитата дървесина на Купувача, по реда и условията на настоящия договор.
3. Да осигури на Купувача достъп до местата на предаване на договореното количество дървесина с подходяща техника, съобразена с теренните условия, за товарене и транспортиране. 
4. Да осигури свой упълномощен представител за експедиране на дървесината и маркирането й с контролна горска марка в срок от 1 (един) работен ден от получаването на известие от Купувача по чл. 10, ал. 2, т. 5.
5. Да издава на Купувача превозни билети до размера на заплатената дървесина. 
6. Да уведоми писмено Купувача в 3-дневен срок от настъпване на форсмажорните обстоятелства по ал. 1, т. 4, а в останалите случаи по ал. 2, т. 3. – в срок от 1 (eдин) работен ден. 
7. Да удължи срока на договора, в случай, че на основание ал. 1, т. 4 транспортирането на дървесината по договора временно е преустановено с периода, за който е преустановено. 
	Чл. 10. (1) Купувачът има право:
1. Да получи заплатените количества дървесина, съгласно договора.
2. Да получи превозни билети за транспортиране на заплатената от него дървесина.
3. Да получи достъп за товарене и транспортиране на заплатената от него дървесина по договора, след подадена заявка до Продавача.
4.	Да предявява рекламации и да претендира за възстановяване на заплатената сума, съгласно разпоредбите на Закона за защита на потребителите.
 	(2) Купувачът е длъжен:
1. Да заплати изцяло стойността на всички договорени асортименти и количества дървесина по договора. 
2. Да организира транспортирането на заплатената дървесина за своя сметка в срок до 1 (един) месец от сключването на настоящия договор.
3. Да транспортира дървесината по горски и автомобилни пътища, водещи до общинската и републиканската пътна мрежа по начин, който не уврежда горските и полските пътища, като не преминава през земеделски територии, независимо от начина им на трайно ползване. 
4. Да осигури свой упълномощен представител при огледа по чл. 9, ал. 2, т. 3, както и за всички действия по настоящия договор.
5. Да уведомява най-малко един работен ден предварително Продавача за всяко предстоящо транспортиране на дървесина от обекта. 
6. Да спазва нормативните изисквания, предвидени в българското законодателство, регламентиращи транспортирането на дървесината, както и нормативните изисквания за техническа и пожарна безопасност и охрана на труда и опазване на обществената инфраструктура. Същият носи отговорност за всякакви злополуки и инциденти, предизвикани от наети от него лица при изпълнението на задълженията си по договора, както и за нанесени щети на трети лица. 
7. Купувачът няма право да прехвърля на трети лица правата и задълженията по настоящия договор.
8. След приключване на изпълнението по настоящия договор, да възстанови за своя сметка ползваните от него трайни горски пътища в такова състояние, в  каквото са били преди започването на дейността му по договора. 
Чл. 11. В случай на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно, всяка от страните е длъжна писмено да уведоми насрещната страна в 3-дневен срок от настъпване на събитието и да приложи доказателства за това.

VI. САНКЦИИ И НЕУСТОЙКИ
Чл. 12. Страните по договора не дължат неустойки за неизпълнение на задълженията си по него, ако то се дължи на форсмажорни обстоятелства по смисъла на § 1, т. 23 от Допълнителните разпоредби на Наредбата, както и на реституционни претенции, възникнали след сключването на договора, в резултат на които неговото изпълнение е обективно невъзможно. 
Чл. 13. Продавачът дължи на Купувача неустойка за виновно неизпълнение на следните задължения:
1. по чл. 9, ал. 2 т. 3 в срок по-дълъг от 10 дни – неустойка в размер, равен на 5% от стойността на наличната на склад дървесина;
2. по чл. 9, ал. 2 т. 4 и т. 5 – неустойка в размер, равен на 5% от стойността на заявеното за транспортиране количество дървесина по реда на чл. 10 , ал. 2, т. 5, за което не е изпълнено задължението.
1. Купувачът дължи неустойка на Продавача при виновно неизпълнение на задълженията по чл. 10 , ал. 2, т. 1 и т. 3 в размер на гаранцията за изпълнение на договора. 
Чл. 14. В случай на установена повреда на използван при дейността горски път, гаранцията за изпълнение по договора се задържа до отстраняване от Купувача на установената повреда.

VII. ПРЕКРАТЯВАНЕ НА ДОГОВОРА
Чл. 15. (1) Договора се прекратява:
1. с изтичане на срока му;
2. по взаимно съгласие на страните, изразено в писмена форма;
3. при прекратяване без правоприемство на някое от юридическите лица, страни по него;
4. с едностранно писмено волеизявление от страна на Купувача, представено по надлежния ред, при виновно неизпълнение на чл. 9, ал. 2, т. 4 от задълженията на Продавача в срока на действие на договора;
5. незабавно и едностранно от страна на Продавача, без да дължи  обезщетение за пропуснати ползи и неустойки за вреди в случай, че Купувачът не изпълни чл. 10, ал. 2, т. 1-3 и т. 6 от договора;
5. С едностранно писмено волеизявление от всяка една от страните, поради обективни причини - форсмажорни обстоятелства по смисъла на § 1, т. 23 от Допълнителните разпоредби на Наредбата, както и реституционни претенции, възникнали след сключването му, в резултат на които неговото изпълнение е обективно невъзможно. В този случай всички внесени суми по договора, ако има такива, се връщат на КУПУВАЧА, внесената от КУПУВАЧА гаранция за изпълнение на договора се освобождава, а страните не си дължат неустойки и престации за пропуснати ползи;
Чл. 16. Когато страна по договора не изпълни някое от договорните си задължения, поради причина, за която тя отговаря, ответната страна може да развали договора, при условията и по реда на чл. 87 от ЗЗД.

VIІІ. СЪОБЩЕНИЯ
Чл. 17. (1) Всички съобщения, покани и уведомления, включително за разваляне на договора, ще се извършват в писмена форма, предоставени, чрез препоръчана поща или чрез електронна поща посочена от страната, или на ръка.
(2) При промяна на адреса за кореспонденция на някоя от страните по договора, същата е длъжна в седемдневен срок да уведоми другата страна.

IX. ДОПЪЛНИТЕЛНИ РАЗПОРЕДБИ
Чл. 18. Настоящият договор влиза в сила от датата на подписването му между страните.
Чл. 19. Възникналите спорове относно приложението и тълкуването на настоящия договор се решават чрез  преговори между страните и по взаимно съгласие, изразено в писмено споразумение, а когато такова липсва спорът се решава от съда.
Чл. 20. За неуредените в договора случаи се прилагат разпоредбите на българското законодателство.
Чл. 21. При промяна на обстоятелствата, настоящият договор може да бъде изменян по взаимно съгласие между страните изразено в писмена форма.
Чл. 22. За изпълнение на поетите с настоящия договор задължения, страните определят следните свои представители за контакт:

ЗА ПРОДАВАЧА:						ЗА КУПУВАЧА:
Лице за контакт:						Лице за контакт:


Настоящият договор се състави и се подписа в два еднообразни оригинални екземпляра, от които по един за всяка от страните.

За Продавача,							За Купувача,
Директор: ............/П/.......................			Управител: ……/П/……………..
 /инж. Ганчо Костадинов/        					

Главен счетоводител: ....../П/....................              
  /Татяна Димова/


Изготвил:………/П/………………
/адв.В.Абаджиева/

